Naziv obveznika: **Visoki trgovački sud Republike Hrvatske**

Ulica i kućni broj: **Savska cesta 62**

Pošta i mjesto: **10000 Zagreb**

OIB: **97349366519**

Matični broj: **03271064**

RKP: **03582**

Glava: **10925**

***OBRAZLOŽENJE IZVJEŠTAJA O IZVRŠENJU FINANCIJSKOG PLANA ZA PRVO POLUGODIŠTE 2025. GODINE***

**UVOD**

Sadržaj, obveza izrade, rokovi sastavljanja, donošenja i podnošenja izvještaja nadležnim tijelima kao i obveza objave Izvještaja o izvršenju financijskog plana propisani su odredbama Zakona o proračunu („Narodne novine“ br. 144/21) te Pravilnikom o polugodišnjem i godišnjem izvještaju o izvršenju proračuna i financijskog plana („Narodne novine“ br. 85/23).

Izvještaj o izvršenju financijskog plana za 2025. godinu sadrži:

1. OPĆI DIO
2. Sažetak Računa prihoda i rashoda
3. Račun prihoda i rashoda (prema ekonomskoj klasifikaciji, izvorima financiranja i funkcijskoj klasifikaciji)
4. POSEBNI DIO (po organizacijskoj i programskoj klasifikaciji)
5. OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA

Po organizacijskoj klasifikaciji Visoki trgovački sud RH je glava 10925unutar Razdjela 109Ministarstvo pravosuđa, uprave i digitalne transformacije. Prema programskoj klasifikaciji sadrži program 2803 Vođenje sudskih postupaka. Unutar navedenog programa je aktivnost A632000 Vođenje sudskih postupaka iz nadležnosti Visokog trgovačkog suda RH.

Visoki trgovački sud RH financira se iz izvora financiranja: 11 Opći prihodi i primici i 31 Vlastiti prihodi.

**I. OPĆI DIO**

**A)** **RAČUN PRIHODA I RASHODA** (prihodi i rashodi prema ekonomskoj klasifikaciji)

Financijskim planom za 2025. godinu planirani su ukupni prihodi i rashodi poslovanja u visini od 3.704.235,00 eura. Prihodi su ostvareni u prvom polugodištu u iznosu od 2.054.826,72 eura, odnosno 55,47 % tekućeg plana, a rashodi u iznosu od 2.054.426,72 eura, odnosno 55,46 % tekućeg plana. Ostvareni prihodi i rashodi u prvom polugodištu 2025. veći su za 21,10 odnosno 21,13 postotnih poena u odnosu na isto razdoblje u 2024. godini. Tijekom prve polovice 2025. godine ostvareni su vlastiti prihodi u iznosu od 400,00 eura. Prijenos vlastitih sredstva iz prethodne godine je 4.232,33 eura ali nisu bili korišteni za podmirenje rashoda poslovanja.

**Skupina 66 –Prihodi od prodaje proizvoda i robe te pruženih usluga**

Vlastiti prihodi se ostvaruju naplatom usluga fotokopiranja spisa, prodajom literature i iznajmljivanja prostora za samoposlužne aparate. Ostvareni prihodi iznose 400,00 eura što je za 46,59 postotnih poena manje nego u 2024. godini. Vlastiti prihodi se koriste za pokrivanje rashoda vezanih za poslove na temelju kojih su i ostvareni. U prvoj polovici 2025. godine nije bilo financiranja rashoda iz te vrste prihoda.

**Skupina 67 – Prihodi iz nadležnog proračuna**

Prihodi ostvareni od nadležnog proračuna za financiranje rashoda poslovanja ostvareni su u iznosu od 2.054.426,72 eura što predstavlja povećanje u odnosu na prošlu godinu (Indeks: 121,13 %) i 55,47 % tekućeg plana za 2025. godinu.

**Skupina 31-Rashodi za zaposlene**

Rashodi za zaposlene su ostvareni u iznosu 1.982.363,43 eura što je 57,29 % tekućeg plana za 2025. godinu. U odnosu na 2024. godinu povećani su rashodi za zaposlene za 21,92 postotnih poena zbog povećanja koeficijenata i osnovice za plaće za službenike, namještenike i suce.

**Skupina 32- Materijalni rashodi**

Materijalni rashodi su ostvareni u iznosu 67.008,31 eura i povećani su u odnosu na isto razdoblje prošle godine (Indeks: 103,04 %) i predstavljaju 28,85% tekućeg plana. Najznačajniji materijalni rashodi su naknade troškova zaposlenima u iznosu od 28.712,73 eura što je 13,81 postotnih poena više u odnosu na izvršenje za 2024. godinu. Do povećanja u odnosu na prošlu godinu došlo je zbog većih rashoda za uskrsnicu i novih prava sudaca na troškove prijevoza na posao i s posla. Rashodi za materijal i energiju su u prvoj polovici 2025. iznosili 26.378,52 eura što je manje nego u 2024. godini. Do smanjenja je došlo zbog manjih rashoda za uredski materijal. Rashodi za usluge ostvareni su u iznosu od 11.344,21 eura što je skladu s 2024. godinom (Indeks: 100,33 %).

**Skupina 34-Financijski rashodi**

Izvršenje financijskih rashoda je skladu s izvršenjem u istom razdoblju u 2024. godini. Smanjili su se rashodi za kamate za leasing ali su se povećali rashodi za bankarske usluge.

**Skupina 42 – Rashodi za nabavu proizvedene dugotrajne imovine**

Rashodi za otplatu glavnice leasinga i nabave opreme u 2025. su u skladu s izvršenjem u istom razdoblju 2024. godine (Indeks: 101,46 %).

**B) RAČUN PRIHODA I RASHODA** (prihodi i rashodi prema izvorima financiranja)

Izvor financiranja 11 opći prihodi i primici - prihodi su veći u odnosu na 2024. godinu (Indeks: 121,13 %) zbog većih rashoda za plaće zaposlenika.

Izvor financiranja 31 vlastiti prihodi - Ostvareni su prihodi u prvoj polovici 2025. u iznosu od 400,00 eura. Ostvareni prihodi su za 46,59 postotnih poena manji nego u 2024. godini. Nije bilo rashoda koji su financirani iz vlastitih prihoda.

**C) RAČUN PRIHODA I RASHODA** (rashodi prema funkcijskoj klasifikaciji)

Prema funkcijskoj klasifikaciji svi ostvareni rashodi su razvrstani u skupinu 033 Sudovi, u iznosu od 2.054.426,72 eura. Ostvareni rashodi su veći za 21,13 postotnih poena u odnosu na isto razdoblje u 2024. godini.

Mjesto i datum: Zagreb, 18. srpnja 2025.